KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2010. április 28-i ülésére)

TÁRGY: PÁLYÁZAT BENYÚJTÁSA A HIVATÁSOS ÖNKORMÁNYZATI ÉS AZ ÖNKÉNTES TŰZOLTÓSÁGOK TŰZOLTÓ LAKTANYA FELÚJÍTÁSÁNAK TÁMOGATÁSÁRA  MEGHIRDETETT PÁLYÁZATRA
Kiskőrös Város Hivatásos Önkormányzati Tűzoltósága Kiskőrös Város Önkormányzatának részben önállóan gazdálkodó költségvetési szerve, amelynek problémamentes működése létfontosságú a térség biztonsága érdekében. A Tűzoltó Laktanya központja jelenleg a Kiskőrös Város Polgármesteri Hivatala „B” épületében található, továbbá használatukban van a Szent László u. 2 sz. alatti Tűzoltó szertár - amely szomszédos a „B” épülettel – továbbá a Polgármesteri Hivatal udvarán található „C” épület. Mára mindhárom épület műszaki és energetikai szempontból is korszerűtlenné vált. A „B” épület és a szertár falai vizesednek, nyílászárói elöregedtek, fűtésrendszerének cseréje indokolt.. A „C” épület nem rendelkezik fűtéssel, világítással, tetőszerkezete elöregedett.
Energetikai szakember bevonásával végzett felmérés alapján az alábbi fejlesztések indokoltak:
1. „B” épület és szertár:

· Vízszigetelés
· Nyílászárók cseréje hőszigetelt üvegezésű fa nyílászárókra
· Tetőhéjazat csere cserépre, tetőlécek cseréje szükség szerinti gerenda megerősítéssel
· 1-1 új kondenzációs kazán kéményekkel, komplett vezetékhálózat csere, komplett radiátor csere
· Használati meleg víz előállítása napkollektorral, ehhez kapcsolódóan a világítási rendszerek korszerűsítése
· Szükség szerint klíma felszerelése

· Külső festés
2. „B” épület és szertár közé új szerállás építése a szabadon álló tűzoltó autó megóvása érdekében
3. „C” épület:

· Vízszigetelés

· Fűtés rendszer kiépítése

· Világítás rendszer kiépítése
A felsorolt fejlesztésekkel az épületek műszaki állapotának megóvása mellett energiafelhasználásuk is számottevő mértékben csökkenthető.
A felsorolt fejlesztések megvalósításában segítséget nyújt a 21/2009 (VII. 8.) ÖM rendeletben kiírt pályázat, mely támogatja a hivatásos önkormányzati és az önkéntes tűzoltóságok tűzoltó laktanya felújítását. A beruházás – a pályázat pozitív elbírálása esetén – 2011. évvel kezdődően kerülne kivitelezésre, a bruttó beruházási költség 49.812.400,- Ft. A támogatás mértéke maximum 80%, a saját forrás aránya minimum 20% lehet. 
A fentiek alapján javaslom, hogy a Képviselő-testület a „Kiskőrös Város Hivatásos Önkormányzati Tűzoltósága Laktanya épületeinek felújítása” című pályázat során megítélhető támogatás elnyerése érdekében a határozat-tervezet szerint döntsön.
Kiskőrös, 2010. április 16.
Domonyi  László sk.

    polgármester

HATÁROZAT-TERVEZET

1. A Képviselő-testület egyetért a „Kiskőrös Város Hivatásos Önkormányzati Tűzoltósága Laktanya épületeinek felújítása” megnevezésű pályázat benyújtásával, és a bruttó 49.812.400,- -Ft összköltségű beruházás megvalósításával.
2. A Képviselő-testület saját forrásként bruttó 9.962.480,- Ft összeget Kiskőrös Város Önkormányzatának 2010. évi költségvetése terhére biztosít.
3. A Képviselő-testület a fennmaradó bruttó 39.849.920,- Ft költség fedezetére pályázatot nyújt be a 21/2009 (VII. 8.) ÖM rendeletben kiírt, a hivatásos önkormányzati és az önkéntes tűzoltóságok tűzoltó laktanya felújításának támogatására meghirdetett pályázat elnyerésére.
4. A Képviselő-testület felkéri a polgármestert, hogy a költségvetési rendelet soron következő módosítását - a fentiek figyelembevételével - terjessze elő.
Felelős: polgármester

Határidő: 2010.  május 11.
